Zmluva na poskytnutie licencie na používanie softwaru č. ..................

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov, v zmysle príslušných ust. zákona č. 185/2015 Z. z. Autorský zákon v znení neskorších predpisov a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej iba „Zmluva“)

**číslo objednávateľa: číslo zhotoviteľa:**

medzi týmito zmluvnými stranami:

**Objednávateľ: Banskobystrický samosprávny kraj**

 Sídlo: Námestie SNP č. 23, 974 01 Banská Bystrica

Právna forma: vyšší územný celok, ako samostatný územný samosprávny a správny celok Slovenskej republiky

 Štatutárny orgán: Ing. Ján Lunter, predseda Banskobystrického samosprávneho kraja

E-mail: podatelna@bbsk.sk,

 Osoba oprávnená jednať

v zmluvných veciach: Ing. Matúš Hollý, riaditeľ Úradu BBSK, mail: matus.holly@bbsk.sk

 Osoby oprávnené jednať

 v realizačných veciach: Miroslav Vyka, Tel.: 00421/48/432 55 13

 mail: miroslav.vyka@bbsk.sk

 Mgr. Radomír Polášek, Tel.: 00421/48/432 55 17

 mail: radomir.polasek@bbsk.sk

 IČO: 37828100

 Bankové spojenie: Štátna pokladnica

 Číslo účtu: SK92 8180 0000 0070 0038 9679

(ďalej len **„Objednávateľ“** v príslušnom gramatickom tvare)

**Dodávateľ:**

Sídlo:

 Právna forma:

 Štatutárny orgán:

 Osoba oprávnená jednať

 v zmluvných veciach:

 Osoby oprávnené jednať

 v realizačných veciach:

 IČO:

 DIČ:

 IČ DPH :

 Bankové spojenie:

 Číslo účtu:

 Telefón/ fax:

 E mail:

 (ďalej iba **„Dodávateľ“** v príslušnom gramatickom tvare a spolu s objednávateľom ďalej iba**„zmluvné strany“** v príslušnom gramatickom tvare)

**Článok I.**

**Úvodné ustanovenia**

1. Objednávateľ na obstaranie predmetu tejto Zmluvy použil postup verejného obstarávania podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ktorého víťazom sa stal Dodávateľ.
2. Objednávateľ na základe uplatnenia stanovených kritérií na vyhodnotenie ponúk, prijal Dodávateľom predloženú ponuku (ďalej len „ponuka“) a vyhodnotil ju ako najvýhodnejšiu.
3. Objednávateľ má záujem na odbornom a kvalitnom dodaní predmetu tejto Zmluvy.
4. Dodávateľ prehlasuje, že on ako aj ním zmluvne poverení zamestnanci, ktorí sa budú podieľať na plnení predmetu tejto Zmluvy sú k tomuto odborne kvalifikovaní a spôsobilí v zmysle ustanovení tejto Zmluvy a v súlade s platnými všeobecne záväznými právnymi predpismi, normami a nariadeniami.
5. Dodávateľ vyhlasuje, že je podnikateľom alebo obchodnou spoločnosťou s právnou subjektivitou, ktorej predmetom podnikania je činnosť v rozsahu požadovanom v predmetnom verejnom obstarávaní, teda spĺňa podmienku odbornej spôsobilosti po materiálnej, technickej, technologickej i personálnej stránke, na poskytnutie služieb na predmet Zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie, spĺňa podmienky zákona č. 315/2016 Z. z. o registri partnerov verejného sektora a o zmene a doplnení niektorých zákonov a je oprávnený túto Zmluvu uzavrieť a naplniť účel Zmluvy.
6. Zhotoviteľ je povinný pri plnení predmetu Zmluvy dodržiavať všetky platné všeobecne záväzné právne predpisy, podzákonné predpisy a technické normy Slovenskej republiky a Európskej únie vzťahujúce sa na verejné obstarávanie a na poskytnutie služieb, a to najmä, nie však výlučne, predpisy a normy v platnom znení vymenované v Zmluve.
7. Dodávateľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s plnením, ku ktorému sa na základe Zmluvy zaväzuje, v ponuke vzal do úvahy komplexný rozsah materiálov, prác, služieb, správnych poplatkov, iných výdavkov potrebných na realizáciu predmetu Zmluvy ako celku a všetkých do úvahy prichádzajúcich nákladov.
8. Objednávateľ ako vyšší územný celok - samosprávny kraj je právnickou osobou, ktorej postavenie je upravené v zákone č. 302/2001 Z. z. o samospráve vyšších územných celkov (zákon o samosprávnych krajoch) a ktorý samostatne hospodári s vlastným majetkom a plní predmetným zákonom zverené úlohy a vykonáva zákonom zverené právomoci a povinnosti.
9. Z dôvodov potreby zabezpečenia vzájomnej zmluvnej spolupráce oboch Zmluvných strán ohľadne zabezpečenia efektívnej a primeranej informovanosti obyvateľov samosprávneho kraja o jeho činnosti, aktivitách, plnení zákonom zverených úloh, sa Zmluvné strany dohodli na uzavretí Zmluvy na poskytnutie licencie na používanie softwaru nasledovného znenia.

**Článok II.**

**Predmet Zmluvy**

1. Predmetom tejto Zmluvy je záväzok Dodávateľa podľa podmienok dohodnutých v tejto Zmluve:
2. dodať Objednávateľovi software, čím sa rozumie povinnosť Dodávateľa poskytnúť Objednávateľovi výhradnú, neprevoditeľnú a časovo obmedzenú licenciu (na obdobie podľa tejto Zmluvy) na používanie programového vybavenia v nasledovnom rozsahu: softwarové nástroje na riešenie základných úloh v organizovaní verejnej dopravy, zariadení k vyhodnocovaniu cestovných poriadkov (ďalej aj ako „**CP**“), ekonomiky a technológie dopravy zmluvných dopravcov, riadenie integračného procesu /kontrola spojov a tržieb/ (ďalej ako „**SW**“ alebo aj ako „**programové vybavenie**“); podrobnejší popis SW jeho vlastnosti, parametre a ďalšie podmienky dodania SW sú špecifikované v prílohe tejto Zmluvy,
3. vykonávať pre Objednávateľa podporu dodaného SW (ďalej len ako „**servis**“) počas obdobia špecifikovaného v článku III. odseku 3 Zmluvy. Pod pojmom podpora dodaného SW sa rozumie záväzok Dodávateľa vykonávať aktualizácie SW, update SW a servis SW podľa podmienok špecifikovaných v Zmluve

(odsek 1 písm. a) a písm. b) tohto článku Zmluvy ďalej v Zmluve aj ako „**predmet Zmluvy**“)

1. Za splnenie záväzkov Dodávateľa podľa tejto Zmluvy (za vykonanie predmetu Zmluvy) sa Objednávateľ zaväzuje uhradiť Dodávateľovi cenu vo výške a podľa podmienok špecifikovaných v článku IV. Zmluvy.
2. Súčasťou záväzku Dodávateľa podľa odseku 1 písm. a) tohto článku Zmluvy je aj záväzok Dodávateľa uviesť SW do prevádzky podľa podmienok dohodnutých v Zmluve, vykonať prípravu SW a zaškolenie zamestnancov Objednávateľa na používanie SW v rozsahu minimálne 50 hodín, ďalej uskutočnenie prvého výpočtu a zavedenie základných databáz pre uskutočnenie výpočtov v nasledujúcich obdobiach.

**Článok III.**

**Čas, doba a podmienky dodania predmetu Zmluvy**

1. Dodávateľ sa zaväzuje dodať (splniť) predmet Zmluvy špecifikovaný v odseku 1 písm. a) článku II. Zmluvy do termínu **30. 11. 2019,** a to z dôvodu, aby bolo možné SW od tohto dňa užívať podľa podmienok dohodnutých v Zmluve. Po dodaní SW je Objednávateľ oprávnený užívať SW do **31. 12. 2023** (ďalej aj ako „**zmluvné obdobie**“ alebo aj ako „**doba trvania licencie**“).
2. Predmet Zmluvy špecifikovaný v odseku 1 písm. a) článku II. Zmluvy budú považovať zmluvné strany za splnený riadne a včas kumulatívnym splnením nasledovných podmienok - dodaním SW a jeho uvedením do prevádzky, odprezentovaním SW u Objednávateľa a vykonaním úvodného školenia zamestnancov Objednávateľa a podpísaním preberacieho protokolu v termíne podľa odseku 1 tohto článku Zmluvy.
3. Dodávateľ sa zaväzuje plniť predmet Zmluvy špecifikovaný v odseku 1 písm. b) článku II. Zmluvy nepretržite od dodania predmetu zákazky do **31. 12. 2023**.
4. V prípade, ak nastanú nezávisle od vôle Dodávateľa okolnosti brániace splniť predmet Zmluvy alebo jeho časť podľa podmienok špecifikovaných v Zmluve, najmä z dôvodu vyššej moci, zmluvné strany si dohodnú nový termín dokončenia diela splnenia predmetu Zmluvy alebo jeho časti, pričom predĺženie lehoty plnenia bude primerane zodpovedať dobe, na ktorú bolo treba vykonávanie prác prerušiť.
5. Dodávateľ súhlasí s tým, že Objednávateľ bude využívať dodaný SW každým svojim zamestnancom, ktorý SW potrebuje pre vykonávanie pracovných činností.

**Článok IV.**

**Platobné podmienky**

1. Celková cena za dodanie predmetu Zmluvy sa stanovuje vo výške .....,- EUR bez DPH, /slovom: .........,- EUR bez DPH/, .........,- EUR vrátane DPH /slovom: ......... EUR vrátane DPH/ (ďalej ako „**cena** **predmetu Zmluvy**“). Cena predmetu Zmluvy pozostáva z ceny za vykonanie predmetu Zmluvy podľa článku II. ods. 1 písm. a) Zmluvy a z ceny za vykonanie predmetu Zmluvy podľa článku II. ods. 1 písm. b) Zmluvy.
2. Za vykonanie predmetu Zmluvy podľa článku II. ods. 1 písm. a) Zmluvy je Objednávateľ povinný uhradiť Dodávateľovi odplatu vo výške .....,- EUR bez DPH, /slovom: .........,- EUR bez DPH/, vo výške ............... EUR s DPH /slovom: ............. s DPH/. Dodávateľ je oprávnený vystaviť Objednávateľovi faktúru za vykonanie predmetu Zmluvy podľa článku II. ods. 1 písm. a) Zmluvy až po riadnom vykonaní tejto časti predmetu Zmluvy a podpísaní preberacieho protokolu, na základe ktorého Objednávateľ prevezme túto časť predmetu Zmluvy.
3. Za vykonávanie predmetu Zmluvy podľa článku II. ods. 1 písm. b) Zmluvy počas zmluvného obdobia je Objednávateľ povinný uhradiť Dodávateľovi odplatu v celkovej výške .....,- EUR bez DPH, /slovom: .........,- EUR bez DPH/, vo výške ............... EUR s DPH /slovom: ............. s DPH/. Zmluvné strany sa dohodli, že odplatu za vykonávanie predmetu Zmluvy podľa článku II. ods. 1 písm. b) Zmluvy bude Objednávateľ Dodávateľovi uhrádzať mesačne od ............. do 31.12.2023, a to vo výške ..................... Eur s DPH /slovom: .................../. Dodávateľ je oprávnený vystaviť Objednávateľovi faktúru spolu so súpisom prác po uplynutí 5. dňa kalendárneho mesiaca nasledujúceho po kalendárnom mesiaci, v ktorom boli činnosti podľa článku II. ods. 1 písm. b) Zmluvy vykonané.
4. Dodávateľ je povinný doručiť faktúru do sídla Objednávateľa (adresa Objednávateľa uvedená v úvode Zmluvy) do 15 dní po podpísaní protokolu o odovzdaní a prevzatí predmetu Zmluvy alebo jeho časti v súlade s touto Zmluvou.
5. Splatnosť príslušnej faktúry je 30 dní odo dňa jej doručenia Objednávateľovi. Zmluvné strany vzájomne konštatujú, že dohoda o lehote splatnosti faktúry Dodávateľa podľa tohto bodu nie je v hrubom nepomere k právam a povinnostiam Dodávateľa zo záväzkového vzťahu založeného touto Zmluvou.
6. Objednávateľ nie je v omeškaní s úhradou ceny predmetu Zmluvy alebo jeho časti, ak predmet Zmluvy alebo jeho časť dodaný/á Dodávateľom nie je kompletný/á podľa podmienok tejto Zmluvy.
7. Faktúra musí mať všetky náležitosti daňového dokladu stanovené príslušnými právnymi predpismi SR. V prípade, že faktúra nebude obsahovať predpísané náležitosti daňového dokladu, resp. budú v nej uvedené nesprávne alebo neúplné údaje alebo údaje, ktoré nezodpovedajú skutočnému stavu, je Objednávateľ oprávnený túto faktúru vrátiť Dodávateľovi na prepracovanie alebo požiadať ho o vystavenie novej faktúry. Opravenej alebo novej faktúre plynie nová 30 dňová lehota splatnosti od jej doručenia Objednávateľovi.

**Článok V.**

**Čas, miesto a spôsob plnenia**

1. Dodávateľ je povinný predmet Zmluvy alebo jeho časť dodať a odovzdať riadne, v rozsahu podľa tejto Zmluvy. Predmet Zmluvy alebo jeho časť je odovzdaný riadne, ak spĺňa všetky požiadavky podľa tejto Zmluvy a zodpovedá účelu sledovanému touto Zmluvou.

**2.** Predmet Zmluvy musí byť vyhotovený v súlade so všetkými technickými normami, právnymi a metodickými predpismi, ktoré sa vzťahujú na predmet Zmluvy alebo jeho časť (dodanie SW) a podľa podmienok tejto Zmluvy. SW musí byť funkčný v čase jeho prevzatia Objednávateľom a počas celého zmluvného obdobia.

1. Dodávateľ vyzve Objednávateľa e-mailom alebo písomne najmenej 5 pracovných dní vopred na odovzdanie a prevzatie predmetu Zmluvy alebo jeho časti.
2. Miestom dodania predmetu Zmluvy je Úrad Banskobystrického samosprávneho kraja, odbor verejnej dopravy, Námestie SNP č. 23, 974 01 Banská Bystrica.
3. Odovzdanie príslušnej časti predmetu Zmluvy je dokonané momentom prevzatia povereným zamestnancom Objednávateľa, a to podpísaním príslušného protokolu o odovzdaní a prevzatí príslušnej časti predmetu Zmluvy bez výhrad.

**6.** Objednávateľ a Dodávateľ sa dohodli, že všetky úkony spojené s inštaláciou SW sú oprávnení a povinní vykonať poverení zamestnanci Dodávateľa v súčinnosti s Objednávateľom.

**Článok VI.**

**Práva a povinnosti Dodávateľa**

1. Dodávateľ sa zaväzuje dodať predmet Zmluvy v požadovanom rozsahu, kvalite a v dojednanom čase.
2. Dodávateľ je povinný SW predstaviť Objednávateľovi v dostatočnom časovom predstihu na posúdenie pred jeho odovzdaním tak, aby Dodávateľ mohol následne zapracovať prípadné pripomienky Objednávateľa Dodávateľ je povinný SW včas odovzdať a Objednávateľ je povinný SW prevziať v sídle Objednávateľa.
3. Dodávateľ alebo osoba oprávnená na vykonanie predmetu Zmluvy alebo jeho časti musí byť prítomná na jednaniach so zástupcami Objednávateľa. Neodôvodnená alebo opakovaná neprítomnosť osoby oprávnenej za Dodávateľa môže byť sankcionovaná zmluvnou pokutou vo výške 100,- EUR /slovom: sto EUR/ jednotlivo, a to aj opakovane.
4. Dodávateľ je povinný pri realizácii predmetu Zmluvy riadiť sa pokynmi Objednávateľa, najmä predmet Zmluvy predložiť Objednávateľovi na posúdenie podľa ods. 2 tohto článku Zmluvy a následne prepracovať podľa jeho pripomienok.
5. Dodávateľ ručí za to, že predmet Zmluvy zodpovedá v dobe prevzatia výsledku určenému v Zmluve, že zodpovedá technickým normám a že nemá chyby, ktoré by rušili alebo znižovali hodnotu alebo schopnosť jeho používania v Zmluve predpokladaným účelom.
6. Dodávateľ bude priebežne počas zmluvného obdobia aktualizovať SW v nadväznosti na legislatívne zmeny tej časti legislatívy SR, ktorá sa SW týka, a to najneskôr v deň nadobudnutia účinnosti príslušného právneho predpisu.
7. Dodávku legislatívne aktualizovaných verzií programového vybavenia (podľa odseku 6 tohto článku Zmluvy) Dodávateľ zabezpečí buď e-mailom, sprístupnením na internete alebo uložením update v mieste inštalácie za predpokladu jej sprístupnenia vzdialeným spôsobom zo strany Objednávateľa.
8. Dodávateľ sa zaväzuje poskytnúť okamžitú súčinnosť pri riešení závažných závad SW brániacim jeho riadnemu užívaniu po ich nahlásení zo strany Objednávateľa. Vady SW Dodávateľ vyrieši vykonaním servisného zásahu do 24 hodín v rámci pracovných dní od nahlásenia závady zo strany Objednávateľa. Za vyriešenie vady sa považuje aj poskytnutie návodu ako používať SW tak, aby takáto vada nemala vplyv na funkciu SW. Dodávateľ je oprávnený požadovať a Objednávateľ je povinný poskytnúť pri odstraňovaní závady potrebnú súčinnosť.
9. Servisný zásah na dodané programové vybavenie bude vykonaný na základe požiadavky Objednávateľa na odstránenie vady zaslanej na e-mailovú adresu Dodávateľa: .................... Požiadavka bude obsahovať popis vady alebo jej prejavy.
10. Počas zmluvného obdobia poskytne Dodávateľ bezplatne Objednávateľovi poradenstvo k užívaniu SW nasledovne:

a) telefonicky na čísle: ...................

b) e-mailom na adrese: .....................

1. Dodávateľ sa zaväzuje uhradiť Objednávateľovi škody, ktoré Objednávateľovi vznikli v dôsledku nesplnenia si zmluvných povinností Dodávateľa (napr. neaktualizovaním SW alebo neposkytnutím servisného zásahu z viny Dodávateľa v stanovenom termíne, atď.).
2. Dodávateľ sa zaväzuje zachovávať mlčanlivosť o všetkých skutočnostiach, s ktorými sa oboznámil pri vykonaní záväzku podľa tejto Zmluvy a bez súhlasu Objednávateľa ich neposkytne tretej osobe. Záväzok mlčanlivosti platí aj po ukončení zmluvného vzťahu.
3. Dodávateľ sa týmto zaväzuje, že bude dodržiavať záväzok mlčanlivosti, ktorý sa vzťahuje na všetky citlivé informácie vrátane osobných údajov podľa zákona č. 18/2018 Z. z. o ochrane osobných údajov v znení neskorších predpisov, s ktorými sa môže pri plnení svojich zmluvných povinností oboznámiť, a to v akejkoľvek forme (písomnej, elektronickej alebo ústnej). Zaväzuje sa, že citlivé informácie alebo osobné údaje s ktorými sa oboznámi, nebude nijako zverejňovať, ani ich akoukoľvek formou reprodukovať alebo podávať akýmkoľvek neoprávneným tretím stranám alebo osobám, a to vrátane ostatných zamestnancov oboch zmluvných strán. Dodávateľ sa týmto zaväzuje, že touto mlčanlivosťou preukázateľne zaviaže všetkých svojich zamestnancov alebo zmluvných partnerov, ktorí sa na realizácii prác budú podieľať. Tento záväzok mlčanlivosti platí na dobu neurčitú, teda aj po ukončení zmluvného vzťahu.

**Článok VII.**

**Práva a povinnosti Objednávateľa**

1. Objednávateľ sa zaväzuje poskytnúť Dodávateľovi včas a vpotrebnej kvalite potrebnú súčinnosť pre kvalitné plnenie predmetu Zmluvy.
2. Objednávateľ sa zaväzuje neodkladne oznámiť Dodávateľovi všetky podstatné zmeny, o ktorých uvažuje a ktoré môžu ovplyvniť realizáciu a dodanie predmetu Zmluvy alebo jeho časti ešte pred ich uplatnením.
3. Objednávateľ je oprávnený byť informovaný o všetkých skutočnostiach týkajúcich sa dodania predmetu Zmluvy alebo jeho časti. Na výzvu Objednávateľa je Dodávateľ povinný bez zbytočného odkladu písomne informovať Objednávateľa o skutočnom stave prebiehajúcej realizácie a prípravy dodania predmetu Zmluvy alebo jeho časti.
4. Objednávateľ má právo na posúdenie a pripomienkovanie dodaného predmetu Zmluvy alebo jeho časti po celú dobu užívania SW Objednávateľom. Objednávateľ má právo konzultovať predkladaný predmet Zmluvy alebo jeho časť s príslušne odborne spôsobilými osobami a prihliadať na ich stanovisko.
5. Objednávateľ má právo inštalovať SW na pevný disk počítača a prevádzkovať ho v Banskobystrickom samosprávnom kraji, Nám. SNP 23, 974 01 Banská Bystrica, adresa inštalácie: Banskobystrický samosprávny kraj, Nám. SNP 23, 974 01 Banská Bystrica a v záložnej prevádzkovej lokalite na adrese Banskobystrický samosprávny kraj, Nám. SNP 18, 974 01 Banská Bystrica. Adresa pre doručovanie korešpondencie a update: Banskobystrický samosprávny kraj, Nám. SNP 23, 974 01 Banská Bystrica. Každú zmenu adresy inštalácie a adresy pre doručovanie je Objednávateľ povinný písomne oznámiť Dodávateľovi. Dodávateľ je povinný zasielať korešpondenciu na adresu tu uvedenú alebo na poslednú písomne oznámenú adresu. Update je Dodávateľ povinný zasielať elektronickou poštou, resp. uložením update vzdialenou správou na pevný disk počítača v mieste inštalácie programového vybavenia Objednávateľa. Objednávateľ má právo používať programové vybavenie výlučne iba v rozsahu a pre účely vyplývajúce z tejto Zmluvy. Objednávateľ nemá právo zasahovať do údajov, ktoré sú výsledkom programového vybavenia iným spôsobom, ako funkciami v ňom obsiahnutými.
6. Objednávateľ je oprávnený vytvoriť kópie SW na archívne účely v súlade s ustanoveniami zákona č. 185/2015 Z. z. o autorskom práve a právach súvisiacich s autorským právom (autorský zákon) v platnom znení.
7. Dodaním programového vybavenia, vrátane aktualizovaných častí, prechádza na Objednávateľa právo užívať programové vybavenie v súlade s touto Zmluvou, avšak neprechádza naň vlastnícke právo.
8. Objednávateľ nesmie užívateľské právo k programovému vybaveniu previesť na tretiu osobu.
9. Objednávateľ neposkytne tretej osobe žiadne údaje, alebo informácie týkajúce sa Dodávateľa, ktoré sa dozvedel v súvislosti s plnením predmetu Zmluvy, okrem informácií a údajov všeobecne známych.
10. V prípade, ak si zmluvné strany dohodnú sťahovanie aktualizácií programového vybavenia z internetovej stránky Dodávateľa, je Dodávateľ povinný e-mailom upozorniť Objednávateľa na uverejnenie každej aktualizácie týkajúcej sa programového vybavenia na svojej stránke, a to bezprostredne po uverejnení tejto aktualizácie.

**Článok VIII.**

**Ochrana osobných údajov**

1. Zmluvné strany berú na vedomie, že v prípade Implementácie programového vybavenia môže byť Dodávateľom tento predmet Zmluvy splnený nasledovným spôsobom:
	1. implementáciou výlučne v prostredí Objednávateľa bez dispozície Dodávateľa s osobnými údajmi v prostredí Dodávateľa; alebo
	2. implementáciou uskutočnenou kombinovane v prostredí Dodávateľa a v prostredí Objednávateľa.
2. Zmluvné strany sa dohodli, že v prípade implementácie podľa odseku 1 písm. a) tohto článku Zmluvy, ako aj pre prípady, kedy sa nejedná o plnenie predmetu tejto Zmluvy v rozsahu *Možnosť využitia servera poskytovateľa spojená so službami správy a administrácie servera* a *Služby administrácie programového vybavenia*, má Dodávateľ postavenie príjemcu podľa čl. 4 bod 9 GDPR, pričom na spracúvanie osobných údajov sa vzťahujú odseky 4 až 7 tohto článku Zmluvy. Odsek 3 tohto článku Zmluvy sa pre prípady predpokladané týmto ustanovením Zmluvy neuplatní.
3. Zmluvné strany sa dohodli, že v prípade implementácie podľa odseku 1 písm. b) tohto článku Zmluvy alebo ak sa jedná o plnenie predmetu tejto Zmluvy v rozsahu *Možnosť využitia servera poskytovateľa spojená so službami správy a administrácie servera* a *Služby administrácie programového vybavenia*, zmluvné strany uzatvoria sprostredkovateľskú zmluvu podľa čl. 28 GDPR, pričom Dodávateľ bude v právnom postavení sprostredkovateľa podľa čl. 4 bod 8 GDPR a Objednávateľ v právnom postavení prevádzkovateľa podľa čl. 4 bod 7 GDPR. Zmluvné strany sa zároveň dohodli, že v prípade rozporov medzi touto Zmluvou a sprostredkovateľskou zmluvou podľa predchádzajúcej vety tejto Zmluvy sa uplatní sprostredkovateľská zmluva. Ak Objednávateľ odmietne uzavretie sprostredkovateľskej zmluvy podľa tohto ustanovenia Zmluvy, je Dodávateľ oprávnený odmietnuť spracúvanie osobných údajov v mene Objednávateľa.
4. Dodávateľ je povinný pri spracúvaní osobných údajov postupovať len na základe písomných pokynov Objednávateľa, pričom Objednávateľ je povinný zabezpečiť, aby uvedené pokyny boli v súlade s právnou úpravou ochrany osobných údajov, inak je Dodávateľ oprávnený pokynu Objednávateľa nevyhovieť.
5. Dodávateľ je povinný zaistiť, aby osoby oprávnené spracovávať osobné údaje u Dodávateľa boli zaviazané k mlčanlivosti o týchto osobných údajoch.
6. Objednávateľ je oprávnený kontrolovať Dodávateľa pri plnení jeho povinnosti podľa odseku 5 tohto článku Zmluvy. Kontrolou podľa predchádzajúcej vety tohto bodu Zmluvy sa rozumie žiadosť Objednávateľa o preukázanie plnenia povinností Dodávateľa podľa odseku 5 tohto článku Zmluvy, ktorej je Dodávateľ povinný v lehote 14 dní odo dňa doručenia žiadosti vyhovieť.
7. Objednávateľ je povinný prijať primerané technické a organizačné opatrenia v súlade s čl. 32 GDPR.

**Článok IX.**

**Sankcie**

* + 1. V prípade omeškania Objednávateľa so zaplatením príslušnej faktúry podľa článku IV. tejto Zmluvy je Dodávateľ oprávnený požadovať od Objednávateľa zaplatenie úroku z omeškania v zákonom stanovenej výške z dlžnej sumy uvedenej na príslušnej faktúre.
		2. V prípade omeškania Dodávateľa s dodaním predmetu Zmluvy alebo jeho časti v zmluvne dohodnutom termíne, obsahu, rozsahu alebo kvalite, vzniká Objednávateľovi právo uplatniť si voči Dodávateľovi zmluvnú pokutu za omeškanie vo výške 100,- Eur za každý, aj začatý deň omeškania.
		3. V prípade, ak Dodávateľ nevykoná servisný zásah podľa podmienok dohodnutých v Zmluve, je Dodávateľ povinný uhradiť Objednávateľovi zmluvnú pokutu vo výške 100,- EUR za každý jednotlivý prípad.
		4. V prípade, ak Dodávateľ nevykoná aktualizáciu SW podľa podmienok špecifikovaných v Zmluve, je Dodávateľ povinný uhradiť Objednávateľovi zmluvnú pokutu vo výške 100,- EUR za každý jednotlivý prípad.
		5. Zmluvné strany prehlasujú, že výšky zmluvných pokút dohodnuté v Zmluve považujú za primerané, pretože pri rokovaniach o dohode o výškach zmluvných pokút prihliadali na hodnotu a význam týmito zmluvnými pokutami zabezpečovaných zmluvných povinností.

**Článok X.**

**Trvanie a ukončenie Zmluvy**

1. Táto Zmluva môže byť ukončená písomnou dohodou Zmluvných strán, a to ku dňu uvedenému v písomnej dohode, ktorej obsahom bude aj vysporiadanie práv a povinností zmluvných strán z tejto Zmluvy.
2. Zmluvné strany sú oprávnené od Zmluvy odstúpiť, ak jedna zo zmluvných strán opakovane porušuje ustanovenia tejto Zmluvy. Za opakované porušenie sa považuje porušenie v počte najmenej dvakrát a viac alebo ak jedna zo zmluvných strán poruší svoju zmluvnú povinnosť a následne druhá zmluvná strana vyzve zmluvnú stranu na vykonanie nápravy (odstránenie protiprávneho stavu) v lehote 5 dní a druhá zmluvná strana nápravu v takejto lehote nevykoná.
3. Objednávateľ je tiež oprávnený okamžite odstúpiť od Zmluvy v prípade, ak:
4. Dodávateľ stratí oprávnenie na výkon činnosti, ktorá je potrebná pre plnenie predmetu Zmluvy,
5. Dodávateľ podal na seba návrh na vyhlásenie konkurzu,
6. bol podaný návrh na vyhlásenie konkurzu voči Dodávateľovi treťou osobou, pričom Dodávateľ je platobne neschopný, alebo je v situácii, ktorá odôvodňuje začatie konkurzného konania,
7. bol na majetok Dodávateľa vyhlásený konkurz, alebo bol návrh na vyhlásenie konkurzu zamietnutý pre nedostatok majetku,
8. Dodávateľ vstúpil do likvidácie alebo sa naňho zriadi nútená správa,
9. Dodávateľ vykonáva predmet Zmluvy alebo jeho časť v rozpore s pokynmi Objednávateľa a nápravu nevykoná ani v dodatočnej lehote, nie kratšej ako 14 dní, ktorá bude Dodávateľovi poskytnutá na vykonanie nápravy,
10. sa akékoľvek vyhlásenie Dodávateľa uvedené v tejto Zmluve ukáže ako nepravdivé,
11. v prípade, ak Dodávateľ je v omeškaní so splnením predmetu Zmluvy podľa článku II. ods. 1 písm. a) Zmluvy o viac ako 20 dní.
12. Dodávateľ je oprávnený od Zmluvy okamžite odstúpiť v prípade, ak Objednávateľ je v omeškaní s úhradou príslušnej faktúry o viac ako 60 dní.
13. Zmluvné strany sa dohodli, že v prípade, ak Zmluvná strana využije svoje právo a od Zmluvy odstúpi, Zmluva sa zrušuje s právnymi účinkami ex nunc, teda dňom doručenia písomného odstúpenia od Zmluvy druhej Zmluvnej strane. Odstúpením od Zmluvy zanikajú všetky práva a povinnosti Zmluvných strán zo Zmluvy s výnimkou tých práv a povinností, ktoré podľa prejavenej vôle Zmluvných strán majú trvať aj po ukončení tejto Zmluvy.

**Článok XI.**

**Autorské práva k SW a licenčné podmienky**

1. Dodávateľ vyhlasuje, že je vlastníkom potrebných práv k SW a s týmto SW môže voľne nakladať bez súhlasu tretej osoby. Dodávateľ vyhlasuje, že ním dodaný SW nie je zaťažený právom tretej osoby a je bez právnych vád. V prípade zistenia právnych vád je Dodávateľ povinný upraviť SW tak, aby nenarušoval práva tretích osôb alebo je povinný vykonať na vlastné náklady úkony smerujúce k tomu, aby SW nenarušoval práva tretích osôb.
2. Dodávateľ vyhlasuje a Objednávateľ berie na vedomie, že SW je autorským dielom v zmysle zákona č. 185/2015 Z. z. Autorský zákon v platnom znení.
3. Dodávateľ vyhlasuje, že je podľa zákona č. 185/2015 Z. z. Autorský zákon v platnom znení osobou oprávnenou vykonávať k SW majetkové práva autora.
4. Zmluvné strany touto Zmluvou zároveň uzatvárajú licenčnú zmluvu, ktorou Dodávateľ udeľuje Objednávateľovi súhlas na používanie SW v zmysle tejto Zmluvy, ktorý je autorským dielom. Dodávateľ udeľuje Objednávateľovi výhradnú, neprevoditeľnú a časovo obmedzenú licenciu (na zmluvné obdobie) na použitie SW. Licencia je územne neobmedzená.
5. Odplata za licenciu na použitie SW je zahrnutá v cene predmetu Zmluvy podľa článku III. odseku 1 Zmluvy.

**Článok XII.**

**Spoločné a záverečné ustanovenia**

**1.** K zabezpečeniu súčinnosti a k bližšiemu vykonávaniu ustanovení tejto Zmluvy, operatívnemu riešeniu problémov vznikajúcich pri plnení predmetu Zmluvy určili zmluvné strany nasledovné kontaktné osoby:

Za objednávateľa:

Miroslav Vyka, Tel.: 00421/48/432 55 13 mail: miroslav.vyka@bbsk.sk

Mgr. Radomír Polášek, Tel.: 00421/48/432 55 17, mail: radomir.polasek@bbsk.sk

Za **dodávateľa**: ..................................................................

1. Práva a povinnosti v tejto Zmluve neupravené sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a inými príslušnými právnymi predpismi platnými na území Slovenskej republiky.

**3.** Ak je niektoré ustanovenie tejto Zmluvy neplatné alebo sa takým stane, nemá to vplyv na ostatné ustanovenia Zmluvy. Namiesto takéhoto ustanovenia sa použije ustanovenie platných právnych predpisov zodpovedajúce účelu tejto Zmluvy, ktoré nahradí neplatné ustanovenie.

1. Zmluvu je možné meniť a dopĺňať len písomnými dodatkami podpísanými oboma zmluvnými stranami a v súlade s ustanovením § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
2. Táto Zmluva nadobúda platnosť dňom podpisu oboch zmluvných strán a účinnosť dňom nasledujúcom po dni jej zverejnenia na webovom sídle Objednávateľa v zmysle § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
3. Zmluvné strany berú na vedomie a súhlasia, že táto Zmluva, vrátane jej všetkých súčastí a príloh bude zverejnená na webovom sídle Objednávateľa. Táto Zmluva nadobúda účinnosť dňom nasledujúcim po dni zverejnenia na webovom sídle Objednávateľa.
4. Zmluvné strany sa zaväzujú urobiť príslušné zmeny v identifikácii zmluvných strán v tejto Zmluve, pokiaľ budú potrebné v súvislosti so zmenou ich organizačnej štruktúry.
5. Objednávateľ a Dodávateľ sa dohodli, že ak niektorá zmluvná strana bude mať informáciu o akejkoľvek skutočnosti alebo okolnosti, ktorá by mohla priamo či nepriamo zmariť alebo podstatne sťažiť plnenie predmetu Zmluvy alebo jej časti, je táto zmluvná strana povinná okamžite o tejto skutočnosti alebo okolnosti vyrozumieť druhú zmluvnú stranu.
6. Zmluvné strany prehlasujú, že budú spolupracovať tak, aby bol predmet Zmluvy splnený v čo najlepšej možnej miere. Za týmto účelom sa budú zmluvné strany bez zbytočného odkladu vzájomne informovať o všetkých okolnostiach, ktoré by bránili riadnemu splneniu predmetu Zmluvy. V prípade akéhokoľvek nedorozumenia, sporu, resp. sporného nároku, sa zmluvné strany zaväzujú tieto otázky riešiť bez zbytočného odkladu vzájomnou dohodou smerujúcou k čo najlepšiemu naplneniu predmetu Zmluvy.
7. Dodávateľ sa zaväzuje byť riadne zapísaný v registri partnerov verejného sektora po dobu trvania tejto Zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „Zákon o registri partnerov verejného sektora“). Dodávateľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o registri partnerov verejného sektora boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o registri partnerov verejného sektora. Dodávateľ je povinný na požiadanie Objednávateľa predložiť všetky zmluvy so subdodávateľmi. Porušenie ktorejkoľvek z povinností Dodávateľa podľa tohto odseku tohto článku Zmluvy je jej podstatným porušením a zakladá právo Objednávateľa na odstúpenie od tejto Zmluvy s právnymi účinkami ukončenia zmluvy ex tunc a/alebo právo Objednávateľa požadovať zaplatenie zmluvnej pokuty vo výške ceny predmetu Zmluvy bez DPH (článok IV. odsek 1 Zmluvy). Zaplatením zmluvnej pokuty nie je dotknuté právo Objednávateľa požadovať od Dodávateľa náhradu škody, ktorá nesplnením vyššie uvedených povinností Dodávateľa vznikne Objednávateľovi.
8. V prípade, ak bude podľa tejto Zmluvy potrebné doručovať inej Zmluvnej strane akúkoľvek písomnosť, pokiaľ v tejto Zmluve nie je výslovne uvedené inak, doručuje sa táto písomnosť na adresu Zmluvnej strany uvedenú v záhlaví tejto Zmluvy, dokiaľ nie je zmena adresy písomne oznámená Zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, Zmluvné strany si dohodli, že účinky doručenia nastávajú tretím dňom po vrátení zásielky Zmluvnej strane, ktorá zásielku doručuje.
9. Každá zo zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto Zmluvy, resp. ich časť na iný subjekt bez predchádzajúceho písomného súhlasu druhej strany. V prípade porušenia tejto povinnosti, bude zmluva o prevode (postúpení) zmluvných záväzkov, neplatná. V prípade porušenia tejto povinnosti jednou zo zmluvných strán, je druhá zmluvná strana oprávnená od Zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení Zmluvy doručené druhej zmluvnej strane.
10. Táto Zmluva sa vyhotovuje v 4 rovnopisoch, z ktorých každý má platnosť originálu, pričom 2 jej rovnopisy sú určené Objednávateľovi a 2 jej rovnopisy sú určené Dodavateľovi.
11. Zmluvné strany prehlasujú, že Zmluvu si riadne prečítali, jej obsahu porozumeli a táto plne zodpovedá ich skutočnej vôli, ktorú prejavili slobodne, vážne, určite a zrozumiteľne, bez omylu, bez časového tlaku alebo za jednostranne nápadne nevýhodných podmienok, že bola spísaná na základe pravdivých údajov, nebola dojednaná v tiesni a že im nie sú v dobe podpisu Zmluvy známe okolnosti, ktoré by mohli obmedziť jej platnosť a účinnosť alebo by inak bránili túto Zmluvu platne uzavrieť.
12. Neoddeliteľnou prílohou Zmluvy je: špecifikácia programového vybavenia (SW)

V Banskej Bystrici, dňa ....................... V ............................., dňa .......................

........................................... ...........................................

Objednávateľ Dodávateľ

Ing. Ján Lunter

Predseda

Banskobystrického samosprávneho kraja

**Príloha zmluvy – špecifikácia programového vybavenia (SW)**

**SW ,,DOPRAVNÁ KANCELÁRIA“**

Predmetom zákazky je dodanie a podpora SW, konkrétne SW nástroje na riešenie základných úloh v organizovaní verejnej dopravy, zariadení k vyhodnocovaniu CP, ekonomiky a technológie dopravy zmluvných dopravcov, riadenie integračného procesu (kontrola spojov a tržieb).

Dodaný SW pre prácu s cestovnými poriadkami s úplnými funkcionalitami je zostavený do modulov, ktoré riešia jednotlivé technologické činnosti zabezpečenia, prevádzky, kontroly a vyhodnocovanie všetkých významných prevádzkových a ekonomických ukazovateľov. SW ďalej slúži na plánovanie a prognózy vývoja významných prevádzkových a ekonomických ukazovateľov.

**Jednotlivé moduly:**

* Modul, ktorý je schopný tvorby a kontroly cestovných poriadkov a štatisticky vyhodnocovať ich výkonové ukazovatele. Modul dokáže tvoriť a čítať štandardizované formáty ako sú JDF, ISY a ďalej komunikovať s veľkým počtom odbavovacích zariadení. Modul je vybavený veľmi silným nástrojom štatistiky. Do modulu je možné nahrávať aj cestovné poriadky železničnej dopravy.
* Modul turnusu: je nástrojom tvorby a kontroly skutočného počtu vodičov, teda uskutočniteľnosti naplánovaného systému denných obehov. Modul pracuje so všetkými platnými predpismi a zákonmi, týkajúcimi sa bezpečnosti práce vodičov autobusov. Modul je ďalej vybavený grafickým výstupom pohybu vozidiel podľa denných obehov. Je nástrojom, ktorý možno využiť pre existujúce dispečingy verejnej dopravy.
* Modul pre optimalizáciu: je nástrojom zostavenia najekonomickejšieho systému denných obehov na základe platných cestovných poriadkov. Modul by mal byť vybavený silnou štatistikou popisujúcou všetky výkonové a ekonomické ukazovatele. Výstupy z modulu sú strojovo prevoditeľné (plná konektivita s modulom ,,turnusu“) do ďalších modulov v rámci automatizovaného spracovania.
* Modul pre prestupy: je nástrojom, ktorý umožňuje tvorbu cestovných poriadkov s dôrazom na zabezpečenie plnej integrácie medzi dopravnými systémami. Modul umožní technológovi cestovných poriadkov zavádzať, kontrolovať a upravovať doby prestupov a nadväzností rôznych dopravných systémov vrátane funkcie vyhľadávania spojov (autobus, vlak, MHD, ...).
* Modul, ktorý umožňuje úplnú kontrolu stavu a vývoja všetkých prevádzkových ukazovateľov. Modul pracuje na dátach vo formáte DOP alebo HLV, ktoré spracúvajú dopravcovia. Modul by mal byť vybavený nástrojmi pre hodnotenie, kontrolu a prognózu budúceho vývoja vo všetkých na sebe závislých prevádzkových ukazovateľoch.
* Modul pre prácu s cenou cestovného: je nástrojom na vyhodnocovanie, kontrolu tržieb aj cestovného podľa kritérií tarify (km, tarifná jednotka, zóny ...). Nástroj je vybavený možnosťou úprav tarify podľa rôznych kritérií a jeho modelovania. Ďalej sú tu nástroje pre vyhodnocovanie využitia prepravnej kapacity (obsaditeľnosť vozidiel) v definovanom časovom období po spojoch a linkách.

**Ďalšie informácie**

Ponúkaný SW nástroj je vhodné inštalovať ako celok s možnosťou využitia plnej konektivity medzi jednotlivými Modulmi. Prevádzkovanie SW je možné na vlastných serveroch alebo na vzdialenom serveri. Dodávateľ garantuje pravidelné aktualizácie SW, a to ako v jednotlivých fázach a výstupoch, tak na základe zmeny legislatívy. SW musí byť aktuálny v každom okamihu plnenia zmluvy.

Akékoľvek výstupy zo SW budú v bežnom formáte Word a Excel pre potreby následného spracovania alebo využívania. Výstupy z realizovaných činností budú v textovej, grafickej a elektronickej podobe.

Dodávateľ bude v priebehu plnenia zákazky uskutočňovať pravidelné konzultácie a prezentácie dosiahnutých výsledkov podľa požiadavky zadávateľa.

Zmluvné obdobie začína plynúť okamihom dodania predmetu zákazky a končí **31. 12. 2023.**

Súčasťou dohodnutých cien je aj príprava a zaškolenie zamestnancov v rozsahu min. 50 hodín. Ďalej uskutočnenie prvého výpočtu a zavedenie základných databáz pre uskutočnenie výpočtov v nasledujúcich obdobiach.

Cena nebude v priebehu zákazky navyšovaná a vysúťažená, celková cena zákazky je konečná pre celé zmluvne uzatvorené obdobie.